Document ID: /roh_data/filtered/swiss_laws_in_ROHinterleaved.jsonl.gz/15837

This text was translated from EN into Rumantsch Grischun.

Any member of the board of directors may request information on any company business. At meetings, all members of the board of directors and all persons entrusted with managing the company’s business are obliged to give information. Outside meetings, any member may request information from the persons entrusted with managing the company’s business concerning the company’s business performance and, with the chair’s authorisation, specific transactions. Where required for the performance of their duties, any member may request the chair to have books of account and documents made available to them for inspection. If the chair refuses a request for information, a request to be heard or an application to inspect documents, the board of directors shall rule on the matter. Rulings or resolutions of the board of directors conferring on the directors more extensive rights to obtain information or inspect documents are reserved. Inserted by No I of the FA of 4 Oct. 1991, in force since 1 July 1992  (AS 1992 733; BBl 1983 II 745).

Mintga commember dal cussegl d’administraziun po dumandar infurmaziuns davart tut las fatschentas da la societad. A las sesidas èn tut ils commembers dal cussegl d’administraziun sco er las persunas ch’èn incumbensadas cun la gestiun obligads da dar infurmaziuns. Ordaifer las sesidas po mintga commember dumandar da las persunas ch’èn incumbensadas cun la gestiun infurmaziuns davart l’andament da las fatschentas e – cun l’autorisaziun dal president – er davart singulas fatschentas. Uschenavant che quai è necessari per ademplir ina incumbensa, po mintga commember pretender dal president ch’el al preschentia ils cudeschs e las actas. Sch’il president refusa ina dumonda da survegnir infurmaziuns, da vegnir tadlà u da survegnir invista da documents, decida il cussegl d’administraziun. Regulaziuns u conclus dal cussegl d’administraziun ch’extendan il dretg dals commembers da survegnir infurmaziuns u da prender invista da documents, restan resalvads.Integrà tras la cifra I da la LF dals 4 d’oct. 1991, en vigur dapi il 1. da fan. 1992 (AS 1992 733; BBl 1983 II 745).